Recept za Rock'n'Roll
Recept za Rock'n'Roll je drugi studijski album sarajevske hard rock grupe Vatreni poljubac. Snimljen je i objavljen u augustu 1979. godine u izdanju diskografske kuće PGP RTB. Sve pjesme otpjevao je, napisao, aranžirao i komponirao vođa ovog muzičkog sastava Milić Vukašinović. Na albumu se nalazi niz pjesama nadahnutih pionirskim zvukom koji je tokom 1970-ih dolazio iz Engleske, oličen muzikom hard rock grupa poput Led Zeppelin i Black Sabbath.